31986R0344
L 041/15
JURNALUL OFÍCIAL AL UNIUNII EUROPENE
REGULAMENTUL (CEE) NR. 344/86 AL COMISIEI
din 17 februarie 1986
de modificare a Regulamentelor (CEE) nr. 626/85 și (CEE) nr. 2077/85 privind garanțiile
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 516/77 al Consiliului din 14 martie 1977 privind organizarea comună a pieței în sectorul produselor prelucrate pe bază de fructe și legume (1), modificat ultima dată de Regulamentul (CEE) nr. 3768/85 (2), în special articolul 4 alineatul (8),
având în vedere Regulamentul (CEE) nr. 525/77 al Consiliului din 14 martie 1977 de stabilire a unei scheme de ajutoare pentru producția de conserve de ananas (3), modificat ultima dată de Regulamentul (CEE) nr. 1699/85 (4), în special articolul 8,
întrucât Regulamentul (CEE) nr. 2220/85 al Comisiei din 22 iulie 1985 de stabilire a normelor comune de aplicare a regimului de garanții pentru produsele agricole (5) stipulează la titlul III forma sub care poate fi acordată garanția; întrucât articolul 19 alineatul (1) al aceluiași regulament stabilește condițiile în care se eliberează garanțiile constituite pentru plăți în avans;
întrucât este necesară eliminarea dispozițiilor corespunzătoare ale Regulamentului (CEE) nr. 626/85 al Comisiei din 12 martie 1985 privind achiziționarea, vânzarea și depozitarea strugurilor uscați și a smochinelor neprelucrate de către agențiile de depozitare (6) și ale Regulamentului (CEE) nr. 2077/85 al Comisiei din 25 iulie 1985 de stabilire a normelor de aplicare a schemei de ajutoare pentru producția de ananas conservat (7);
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
Articolul 21 alineatul (1) al doilea paragraf din Regulamentul (CEE) nr. 626/85, articolul 4 alineatul (4) și articolul 5 alineatul (1) din Regulamentul (CEE) nr. 2077/85 se elimină.
Articolul 2
Prezentul regulament intră în vigoare la 1 martie 1986.
Cu toate acestea, articolul 5 alineatul (1) din Regulamentul (CEE) nr. 2077/85 se aplică în continuare garanțiilor constituite înainte de intrarea în vigoare a prezentului regulament.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 februarie 1986.